

 Հարգելի գործընկերներ,

Տեղեկացնում ենք որ «Յուքոմ» ՓԲԸ-ն (այսուհետ՝ Ընկերություն) հրավիրում է սննդի մատակարարման ոլորտում մասնագիտացված հեղինակավոր և որակավորված ընկերություններին, ներկայացնել առաջարկ՝ «Յուքոմ» ՓԲԸ-ի Մանանդյան 33/21 հասցեում գտնվող նոր գլխամասում (այսուհետ՝ Գլխամաս) սննդի մատակարարման ծառայություն մատուցելու վերաբերյալ (ճաշարան):

# Ծառայությունների նկարագիր՝

Գլխամասում սննդի մատակարարումն իրականացվելու է՝ մրցույթի հայտարարության մեջ հաստատված նախագիծ/բնութագրի համաձայն:

# Որակավորում

* Մասնակիցը պետք է տրամադրի տեղեկատվություն իր ընկերության մասին (company profile), ներառյալ թիմի ու տեխնիկական հնարավորությունների, ինչպես նաև առկա լիցենզիաների վերաբերյալ՝ պատվիրատուի կողմից դիտարկելու նպատակով:
* Ունենա ՀՀ-ում նմանատիպ ծառայությունների իրականացման փորձառություն և առնվազն մեկ բարեհաջող իրականացրած համանման պայմանագիր:

# Առաջարկի ներկայացումը

**Մասնակիցներն իրենց առաջարկը պետք է ներկայացնեն ոչ ուշ, քան 2025թ․ օգոստոսի 19-ը, մինչև աշ­խատանքային օրվա ավարտ՝ ուղարկելով այն ստորև նշված անձանց էլեկտրոնային մեյլերին։**

Առաջարկը պետք է ներառի՝

* Մասնակցի տվյալները (անվանում, հասցե, ՀՎՀՀ, պատասխանատու անձ, կոնտակտային տվյալներ)․
* Մասնակցի որակավորմանը ներկայացվող՝ վերոշարադրյալ պահանջների համապատասխանելիության վերա­բերյալ մանրամասն տվյալներ և հիմնավորող փաստաթղթեր․
* Ծառայությունների մատուցման առնչվող այլ տեղեկություններ և/կամ մեկնաբանություններ․
* Առաջարկի վավերականության ժամկետը (առնվազն 45 օր)․

# Մատուցվող ծառայությունների հիմնական բնութագիրը

#

* ***Ծառայության ծավալ***:  Գրասենյակում շուրջ 800 աշխատակիցների համար սննդի ամենօրյա կազմակերպում։
* ***Աշխատանքային ժամեր***: Աշխատանքային օրերին՝ ժամը 09:00-ից մինչև 18:00։
* ***Սննդի ձևաչափ:*** Հիմնականում ճաշի մատուցում, պարտադիր է նաև թարմ նախաճաշերի, սուրճի և ըմպելիքների ապահովումը ամբողջ օրվա ընթացքում։
* ***Պատրաստման ձևը:*** Սնունդը կարող է պատրաստվել մատակարարի կողմից՝ կենտրոնացված խոհանոցում, և մատակարարվել մեծածավալ, սակայն սպասարկման գոտու կահավորումն ու կառավարումը գրասենյակում պետք է իրականացվի մատակարարի կողմից։
* ***Մենյուի բազմազանություն:*** Ակնկալվում է ամենօրյա թարմ ճաշացանկ՝ ներառյալ բուսական և դիետիկ այլընտրանքներ։
* ***Տարածքի վարձ:*** Սպասարկման գոտու տարածքը տրամադրվում է անվճար։
* ***Պայմանագրի տևողությունը:*** 2 տարվա պայմանագիր՝ հետագա հնարավոր երկարաձգմամբ՝ ըստ աշխատանքի արդյունքների։
* ***Տարածքը:*** Դիտարկվող ընդհանուր տարածքը 149 + 32 ք/մ է

# Ներկայացման համար անհրաժեշտ տեղեկատվություն

* ***Ճաշացանկ***
* ***Մոտարկված գնացուցակ***
* ***Սննդի պատրաստման եղանակը (տեղում պատրաստվող կամ հիմնական խոհանոցից մատակարարվող)***

# Կոնտակտային տվյալներ

* Առաջարկների, հարցերի, տեխնիկական քննարկումների համար կարող եք կապ հաստատել ստորև նշված տվյալներով.

Գնումների ավագ մասնագետ` Արիստակես Դադյան

 Aristakes.Dadyan@ucom.am +374 98 81 88 59

*Անհրաժեշտության դեպքում Ընկերությունը պատրաստ է կազմակերպել աշխատանքային քննար­կումներ՝ Ծառայությունների մատուցմանն ու առաջարկների ներկայացմանն առչնվող հարցերի պարզաբանման նպատակով։*